ฉบับร่าง:ดัชเชสมารีอา แกเบรียลในบาวาเรีย

ดัชเชสมารีอา แกเบรียลในบาวาเรีย (Duchess Marie Gabrielle in Bavaria) ประสูติเมื่อวันที่ 9 ตุลาคม พ.ศ. 2421 เป็นพระธิดาใน คาร์ล ธีโอดอร์ ดยุกในบาวาเรีย กับ อินฟันตามารีอา ฌูเซแห่งโปรตุเกส เป็นพระราชนัดดา (หลานตา) ในพระเจ้ามีแกลแห่งโปรตุเกส พระขนิษฐาในเอลีซาเบ็ทแห่งบาวาเรีย สมเด็จพระราชินีแห่งเบลเยียม พระราชมาตุจฉา (น้าหญิง) ในพระเจ้าเลออปอลที่ 3 แห่งเบลเยียม กับ สมเด็จพระราขินีมารี-โจเซแห่งอิตาลี นอกจากนี้ ทางสายพระโลหิตทางพระมารดา ยังมีความเกี่ยวเนื่องกับ สมเด็จพระจักพรรดินีซิตาแห่งออสเตรีย , แกรนด์ดัชเชสมารี-อาเดลาอีดแห่งลักเซมเบิร์ก , แกรนด์ดัชเชสชาร์ล็อตแห่งลักเซมเบิร์ก และ เจ้าชายเฟลิกซ์ พระราชสวามีแห่งลักเซมเบิร์ก ซึ่งล้วนแล้วแต่เป็นพระราชนัดดา (หลานตา , ยาย) ใน พระเจ้ามีแกลแห่งโปรตุเกส กับ พระนางอาเดิลไฮท์แห่งเลอเวินชไตน์-แวร์ทไฮม์-โรเซินแบร์ค ทั้งสิ้น ทั้งนี้พระองค์ยังเป็นพระภาติยะ (หลานป้าฝ่ายพ่อ) ในจักรพรรดินีเอลีซาเบ็ทแห่งออสเตรีย พระองค์สิ้นพระชนม์ไปก่อนที่จะได้ดำรงพระอิสริยยศ มกุฎราชกุมารีแห่งบาวาเรีย เคียงคู่พระสวามี นอกจากนี้ พระองค์ยังเป็นพระอัยยิกา (ย่า) ในเจ้าชายฟรันซ์ ดยุกแห่งบาวาเรีย พระองค์ปัจจุบันอีกด้วย

**พระประวัติ**
พระองค์ประสูติเมื่อปี พ.ศ. 2421 มีพระบิดาคือ คาร์ล ธีโอดอร์ ดยุกในบาวาเรีย ผู้เป็นพระอนุชาใน จักรพรรดินีเอลีซาเบ็ทแห่งออสเตรีย กับ อินฟันตามารีอา ฌูเซแห่งโปรตุเกส พระราชธิดาใน พระเจ้ามีแกลแห่งโปรตุเกส ขณะทรงพระเยาว์ พระองค์ประทับใน พระตำหนักโพล์ซโฮล์ฟ และทรงมีงานอดิเรกคือการวาดภาพ ซึ่งพระบิดาของพระองค์ทรงสนับสนุนอย่างมาก 

**เสกสมรส**
พระองค์ทรงเสกสมรสเมื่อวันที่ 10 กรกฎาคม พ.ศ. 2443 กับพระญาติ คือ เจ้าชายรูพเพร็ชท์ มกุฎราชกุมารแห่งบาวาเรีย โดยมีเจ้าชายโจอาคิมแห่งปรัสเซีย พระราชโอรสใน จักรพรรดิวิลเฮ็ล์มที่ 2 แห่งเยอรมนี ทรงเข้าร่วมงานเสกสมรส โดยภายหลังเสกสมรสแล้ว ทั้ง 2 ทรวเลือกใช้ชีวิตคู่ ณ บัมแบร์ค โดยพระสวามี ทรงงานด้านทหาร พระองค์ทรงมีพระประสูติกาลพระโอรส-ธิดา 2 พระองค์แรก ณ เมืองนั้น 
ทั้ง 2 พระองค์ เสด็จไปประเทศต่างๆบ่อยมาก เช่น ญี่ปุ่นและทรงเดินทางกลับโดยผ่านสหรัฐอเมริกาในปี พ.ศ. 2446 ซึ่งการเดินทางไปญี่ปุ่นเป็นการเดินทางเชิงวิทยาศาสตร์ และทั้งคู่ได้ร่วมเดินทางกับศาสตราจารย์ชื่อดังจากมหาวิทยาลัยมิวนิก พระองค์ทรงพระอักษร (เขียนจดหมาย) กลับบ้านด้วยความกระตือรือร้นเกี่ยวกับการเดินทางของพระองค์ เช่นเดียวกับพระบิดาและพระมารดาทรงเป็นคนรักวิทยาศาสตร์และธรรมชาติมาก เช่นเดียวกับบทกวีและดนตรี โดยขณะประทับในญี่ปุ่น พระองค์ทรงประชวรด้วยพระโรคทางไส้ติ่ง ทรงรับการผ่าตัดและทรงหายดี

**มกุฎราชกุมารีแห่งบาวาเรีย**
พระสวามีของพระองค์ทรงกลายเป็น มกุฎราชกุมาร ในปีพ.ศ. 2456 อย่างไรก็ตาม พระองค์กลับสิ้นพระชนม์ด้วยภาวะไตวายไปก่อน และไม่ได้ขึ้นเป็นมกุฎราชกุมารีแห่งบาวาเรียแต่อย่างใด ต่อมาพระสวามีของพระองค์ ทรงเสกสมรสใหม่กับเจ้าหญิงอ็องตัวแน็ตแห่งลักเซมเบิร์ก พระญาติฝ่ายพระมารดาของพระองค์ เมื่อวันที่ 7 เมษายน พ.ศ. 2464

**บรรณานุกรม**
  Cite book | first1=Hermann | last1=von Witzleben | first2=Ilka | last2=von Vignau | title=Die Herzöge in Bayern. Von der Pfalz zum Tegernsee | trans-title=The dukes in Bavaria. From the Palatinate to Tegernsee | location=Munich | date=1976 | isbn=3-7913-0394-5 | language=de -  Cite book | first=Engelbert | last=Huber | title=Marie Gabrielle Prinzessin von Bayern | trans-title=Marie Gabrielle Princess of Bavaria | location=Munich | publisher=Allitera Verlag | date=2014 | orig-date=1913 | isbn=978-3869062389 | language=de 
2455
หมวดหมู่:ดัชเชสในบาวาเรีย
หมวดหมู่:ราชวงศ์วิทเทิลส์บัค
หมวดหมู่:ราชวงศ์วิทเทิลส์บัค
หมวดหมู่:เจ้าหญิงเยอรมัน
หมวดหมู่:ราชวงศ์เยอรมัน
หมวดหมู่:ดัชเชสแห่งเยอรมนี
หมวดหมู่:เสียชีวิตจากโรคไต